en da da da da en nb da da da da da da en en en
Keeper laves - Svanholm Cricketklub
Tirsdag d. 29. december 2015 kl. 07:01 af Henrik Pfaff
Svanholms nytårsønske kunne være en kanon-keeper i fremtiden. Det kan tage tid, men hvis man starter tidligt, er der måske en mulighed. Når man kigger tilbage på klasse-keepere i Svanholm, skal man gå en del år tilbage for at finde en rigtig god en af slagsen.
Navnet er Mohamad Siddiq, som debuterede på landsholdet i 1991 og spillede 41 kampe. Han havde de ingredienser, der kendetegner en god og hurtig teknisk velfunderet keeper. Påstanden er, at vi i Svanholm, ikke siden har haft en så god mand på pladsen.
Nu har det altid været en måske lidt forfejlet indstilling i dansk cricket i almindelighed, at en keeper kan man finde i en flok af drenge, som måske ikke bliver den store bowler. Så sætter man som regel vedkommende ned bag gærdet. Men en god keeper er lige så værdifuld, som en god målmand i fodbold eller håndbold er.
Svanholm har derfor allerede udpeget et muligt emne i den 8 årige Isa Malik (se billede), som både virker hurtig på hænderne og lytter interesseret efter.
Allerede i første instruktion var Isa Malik lydhør og på plads
Det må siges at være et tidligt stykke talentudviklingsarbejde, men vi tror og håber at den nye Mohammad Siddiq måske er på vej.